Qui és la Georgina García Pérez?
Georgina García Pérez (Barcelona, 13 de maig de 1992) és una jugadora de tennis catalana del Club Tennis Sabadell que ha guanyat un títol de dobles del circuit WTA a més de deu títols individuals i dotze de dobles en el circuit ITF. El 26 de febrer de 2018 va aconseguir el seu millor rànquing individual, que correspon al 154 del món en datat de març de 2018.
El 28 de novembre de 2016, va aconseguir el millor lloc en el rànquing de dobles, el número 120 del món.
Després d'estar tres anys sense jugar per motius personals, va tornar a la competició.
Només uns mesos després del seu retorn, va aconseguir 2 títols ITF de 10.000$, a Montsó i a Portugal.
Va aconseguir 3 títols individuals de la ITF, a més de 4 títols més en el circuit de dobles, la qual cosa li portà a debutar en el circuit WTA a la Copa Colsanitas 2016, fent parella amb Laura Pous Tió en la modalitat de dobles, on va perdre el seu partit en la primera ronda contra Nicole Melichar i Rebecca Peterson.
S'estrenà en el Gran Slam disputant la fase prèvia de Wimbledon, perdent per 3 sets davant la nord-americana Sachia Vickery. Una lesió en el canell li va impedir de jugar durant l'estiu. A finals d'any, va tornar a la competició amb la intenció de sumar els punts necessaris per jugar la prèvia de l'Open d'Austràlia i es quedà només a una setmana de poder entrar, en guanyar el Torneig de Pune.
Va estrenar la temporada en el torneig ITF 60.000$ de Adrezieux, a França, on va aconseguir el primer títol més important de la seva carrera derrotant en la final a la extop100, l'holandesa Arantxa Rus, per un marcador de 6-2 6-0. La setmana després d'aquest títol, va ser convocada per primera vegada en la seva carrera, per la nova capitana Anabel Medina, per jugar una eliminatòria de la Copa Federació de Tennis. Seria davant Itàlia durant els dies 10 i 11 de febrer, on va disputar el partit de dobles amb María José Martínez i van guanyar la parella italiana.
Després de superar la fase prèvia en la WTA de Budapest, tot remuntant sengles partits davant Naomi Broady i la vetaraníssima extop 10 Patty Schnider, va jugar el seu primer quadre final d'un torneig de nivell WTA on va caure en 2 sets (2-6 i 4-6) davant la sèrbia Aleksandra Krunic. Cal destacar també que en el segon partit de la fase de classificació, va fer un servei a 220km/h el qual es va convertir en el servei més ràpid en la història del tennis femení i està pendent de ser verificada per la WTA. En el mateix torneig, en la modalitat de dobles, va aconseguir conquerir el seu primer títol WTA al costat de la seva companya, Fanny Stollár. tot guanyant amb remuntada inclosa, per un joc decisiu (tie-break) les número 1 del quadre, la parella formada per la sueca Johanna Larsson i la belga Kirsten Flipkens.
Una jugadora de tennis catalana del Club Tennis Sabadell.